En tyv fik sig noget af forskrækkelse, da han var i gang med et indbrud på Thomas Kingosvej i Aalborg. Vidner havde tilkaldt politiet, som var hurtigt fremme på stedet. - Det er ikke så ofte, at vi kan tage en indbrudstyv på fastgerning, så det glæder os selvfølgelig, siger Bruno Brix vagtchef ved Nordjyllands Politi til TV2/Nord. Tyven, en mand fra 1962, er en gammel kending af politiet. Man fandt også tyvekoster på manden, som kan stamme fra andre indbrud. - Manden er nu sigtet for indbrud, og nu vil vi undersøge alle tyvekosterne for at se, om vi kan koble nogen af dem sammen med andre indbrud, siger Bruno Brix.

Referat:
En tyv i Aalborg blev taget på fast gerning af politiet, da han var i gang med et indbrud. På sig havde han også tyvekoster fra andre indbrud.